‎Am fost obsedată ‎doar de trei oameni în viață.
‎Când greșim, ‎învățăm de la ei, precum copiii.
‎Cred că nu regret nimic,
‎dar aș vrea să fi ieșit altfel.
‎ÎN SUA, AU LOC ANUAL
‎PESTE TREI MILIOANE DE INCIDENTE ‎DE URMĂRIRE ȘI HĂRȚUIRE.
‎Uneori, mă gândesc ‎la unele lucruri pe care le-am făcut.
‎Mi se spune că înseamnă hărțuire, ‎dar eu tot nu cred că e așa.
‎DINTRE HĂRȚUITORII CONDAMNAȚI, ‎40% RECIDIVEAZĂ.
‎ACEASTA E POVESTEA DEȚINUTEI #1260226
‎Când fac acele lucruri,
‎probabil că nu sunt în toate mințile.
‎Sunt puțin speriată, sincer.
‎UN SERIAL NETFLIX
‎Aș prefera să fiu considerat criminal, ‎și nu hărțuitor.
‎Îmi doream intensitatea senzației ‎că sunt urmărită.
‎Oricine poate fi hărțuitor.
‎Sunt povești de speriat copiii.
‎Nu mai sunt așa de nebun.
‎TENDINȚE OBSESIVE
‎PENITENCIARUL CHILLICOT, MISSOURI
‎Mă numesc Deketrice Jackson.
‎Sunt aici pentru hărțuire.
‎E o pedeapsă de patru ani ‎și sunt aici de doi ani.
‎CONDAMNAREA LUI DEKETRICE ‎ÎN 2018 PENTRU HĂRȚUIRE
‎A AVUT LOC DUPĂ APROAPE UN DECENIU ‎DE INFRACȚIUNI ASUPRA MULTOR FEMEI.
‎Sunt dependentă de femei.
‎Nu beau cafea, nu fumez, ‎nimic din toate astea,
‎dar nu știu de ce, femeile…
‎Femeile mă incită. ‎Probabil că iubesc dragostea.
‎DEKETRICE JACKSON A CRESCUT ‎ÎN SISTEMUL DE PLASAMENT,
‎ÎN MILWAUKEE, WISCONSIN.
‎Am ajuns în adopție temporară ‎pe la șase ani.
‎Am fost luată, ‎fiindcă mama mea biologică nu m-a vrut.
‎Am stat prin vreo 12 case în total.
‎În unele familii, am fost abuzată. ‎Ești maltratată…
‎și nu ești iubită.
‎La zece ani, ‎am început să fiu atrasă de femei.
‎Pe la 11 ani, mă băteam la școală. ‎Eram atacată fiindcă îmi plăceau femeile.
‎Am stat la diverse familii. ‎Nu mă voiau.
‎Spuneau că sunt rea sau că nu mă vor ‎lângă ceilalți copii, fiindcă eram gay.
‎M-am simțit neiubită și nedorită.
‎DEKETRICE AVEA ZECE ANI
‎CÂND A DEZVOLTAT ‎PRIMA OBSESIE PENTRU O FEMEIE.
‎Eram la o familie ‎din Milwaukee, Wisconsin.
‎Mergeam regulat la biserică.
‎Acolo, era o femeie ‎care avea cam 24 de ani pe atunci.
‎Era foarte frumoasă.
‎Cred că voiam să aibă grijă de mine.
‎TEMPLUL DIVIN
‎Îmi cumpăra cadouri ‎de Crăciun, de ziua mea
‎și mă lăsa să merg la ea ‎în fiecare duminică, după biserică.
‎Voiam ca ea să-mi fie părinte.
‎De câte ori o vedeam, ‎mă entuziasmam și îi spuneam „mamă”.
‎Ea se așeza și spunea: ‎„Nu sunt mama ta.”
‎M-am simțit respinsă.
‎Nu am avut niciodată ‎o figură maternă stabilă.
‎Când am cunoscut-o pe Dee, era o fetiță.
‎A fost prezentată la biserică ‎și era foarte timidă.
‎Asta e biserica în care a crescut Dee.
‎Templul Divin.
‎E o parohie mică, ‎dar cu suflet mare, cu multă iubire.
‎Numele meu e Tunya King.
‎Am cunoscut-o pe Dee ‎când venea la biserica noastră.
‎ÎN COPILĂRIE, DEKETRICE MERGEA LA TUNYA ‎DUMINICA, DUPĂ SLUJBĂ.
‎TUNYA A DEVENIT PRIMA VICTIMĂ ‎A OBSESIEI LUI DEKETRICE.
‎Am simțit că își dorea ceva foarte mult.
‎Știi cum sunt cățelușii de la adăpost.
‎Parcă spun: ‎„Ia-mă în brațe! Ține-mă! Iubește-mă!”
‎Am simțit că avea nevoie să fie iubită.
‎Eram la mine acasă.
‎Spunea: „Ar trebui să mă adopți.”
‎Eu râdeam și-i ziceam: „Fugi de-aici!”
‎Acum că mă gândesc, ‎nu m-am întors niciodată să-i văd fața.
‎Acum simt că am jignit-o ‎refuzând-o în felul acela.
‎Probabil că și-a zis: ‎„De ce nu sunt bună să fii mama mea?”
‎Când Dee era mai mică, ‎relația noastră era pură și frumoasă.
‎Dar, pe măsură ce creștea, ‎relația a început să se schimbe.
‎În perioada când mă vedeam cu primul soț, ‎mergeam la el în weekend.
‎Uneori, nu ajungeam la biserică, ‎așa că nu mă vedea.
‎Nu voia să plec. Voia să stea cu mine.
‎Îi ziceam: „Am stabilit deja. Mă duc.”
‎Parcă încerca să mă convingă ‎să-mi petrec timpul cu ea.
‎Îi ziceam: „Dee, nu avem ce discuta. ‎Am zis «nu». Am terminat.”
‎Mă tot întreba. Parcă-și zicea:
‎„Dacă o întreb de 50 de ori, ‎o să se răzgândească.”
‎Era foarte insistentă.
‎Îi spuneam: „Dee, te sun eu.”
‎Ea încerca să mă țină la telefon.
‎Ziceam: „Dee, acum o să închid.”
‎Imediat după ce închideam, mă suna iar.
‎Am ajuns în punctul ‎în care a trebuit să mă disociez de ea,
‎fiindcă vedeam încotro ne îndreptam ‎și nu-mi plăcea.
‎Când s-a căsătorit, ‎am fost tulburată emoțional.
‎Am simțit că am pierdut-o.
‎Retrăiam copilăria. ‎Nu sunt destul de bună.
‎Nu voi fi iubită. N-o să simt iubirea.
‎Adică… dacă mama nu m-a iubit, ‎nici ea nu m-a iubit.
‎DUPĂ CE TUNYA A ÎNTRERUPT LEGĂTURA,
‎DEKETRICE S-A APROPIAT ‎DE NEPOATA TUNYEI, TIFFANIE.
‎Când am cunoscut-o, Tiffanie îmi oferea ‎atenția după care tânjeam.
‎Aveam o poză cu ea pe care mi-o dăduse
‎și obișnuiam să o sărut ‎înainte de culcare.
‎Cine știe, ‎poate că mă simțeam mai în siguranță.
‎Fiind molestată în copilărie, ‎nu eram atrasă de bărbați,
‎dar nu mă consideram gay, ‎nici nu știam ce înseamnă.
‎Îmi plăcea mai mult acel gen.
‎Mă gândeam: „E drăguță.”
‎Îmi dau seama ‎că n-am spus asta despre niciun bărbat.
‎Mă atrăgeau doar femeile.
‎Ea e Tiffanie.
‎Era o tânără frumoasă.
‎Pozele sunt din perioada ‎când Dee era în viața noastră.
‎Tiffanie a putut ‎să-i acorde lui Dee atenția
‎pe care nu o mai primea de la mine.
‎Cred că eram acasă la mama lui Tiffanie.
‎Tiffanie a zis: ‎„Cred că e îndrăgostită de amândouă
‎sau a fost îndrăgostită de tine ‎și acum e de mine.”
‎Am fost pur și simplu… ‎Am zis: „Stai puțin!”
‎Nu asta era natura relației noastre.
‎N-am văzut semne. Mi se păruse mai mult ‎că voia să-i fiu mamă.
‎Tiffanie era mai tânără, ‎Dee a gravitat spre ea,
‎iar relația lor ‎a devenit la fel de ciudată.
‎ÎN ADOLESCENȚĂ, DEKETRICE ȘI-A CREAT ‎UN PROFIL FALS PE REȚELELE DE SOCIALIZARE.
‎Nepoata mea mi-a atras atenția
‎că Dee și-a schimbat numele ‎de pe Facebook.
‎Și-a luat numele „Tiffanie Jackson”
‎și ne-a trimis amândurora ‎cereri de prietenie.
‎Am văzut-o, nu era nicio poză ‎și am vrut să șterg cererea.
‎Nepoata mea mi-a zis: „E Dee.”
‎Nu mi-a veni să cred. ‎„Stai puțin! De unde vine Tiffanie?”
‎Mi-a răspuns: ‎„Exact. Începe să mi se pară ciudat.”
‎Atunci a spus: ‎„Cred că încearcă să-mi imite viața.”
‎M-am gândit: „Dumnezeule!”
‎PÂNĂ LA URMĂ, ÎN ANUL 2008,
‎DEKETRICE S-A MUTAT ‎LA SPRINGFIELD, MISSOURI
‎ȘI A ÎNCEPUT SĂ SE VADĂ CU FEMEI
‎FOLOSIND NUMELE TIFFANIE.
‎ÎN ANUL 2012,
‎DEKETRICE A ÎNCEPUT O RELAȚIE ‎CU O FEMEIE NUMITĂ RACHEL.
‎La 18 ani, am avut prima relație.
‎A doua a fost Rachel.
‎M-am atașat de ea ‎și o plăceam tot mai mult.
‎Era reciproc,
‎dar cu cât mai des spuneam „nu pleca”, ‎„vino înapoi” sau „o să mă părăsești?”,
‎cu atât mai mult disconfort simțea ea.
‎Probabil, fiindcă nu avusesem ‎o mamă adevărată,
‎ci trecusem de la o persoană la alta, ‎voiam mereu să fiu iubită.
‎Și parcă, dacă cineva mă refuză ‎sau nu mă vrea,
‎îmi pierd mințile, intru în depresie,
‎am tot felul de sentimente și emoții ‎pe care nu le pot gestiona.
‎Poate că le-am ales eu așa, dar…
‎în fiecare relație am înțeles ‎că nu eram destul de bună.
‎Când am cunoscut-o, ‎Dee, s-a prezentat ca Tiffanie.
‎N-am aflat, decât la vreo șase ‎sau șapte luni după aceea,
‎care era numele ei adevărat.
‎N-am știut că e Deketrice, ‎decât mai târziu.
‎Sunt Christine.
‎Deketrice a avut o relație ‎cu fiica mea, Rachel.
‎Dee era drăguță.
‎A părut foarte drăguță la început. ‎Era politicoasă și manierată.
‎Apoi, brusc, a început ‎să stea tot mai mult la noi acasă.
‎Apoi s-a mutat la noi.
‎CURÂND DUPĂ MUTAREA LUI DEKETRICE,
‎PE CHRISTINE A ÎNCEPUT SĂ O ÎNGRIJOREZE ‎COMPORTAMENTUL EI FAȚĂ DE RACHEL.
‎Nu știu, aveam senzația
‎că nu era persoana potrivită ‎pentru Rachel.
‎Tiffanie își închipuia întruna
‎că Rachel făcea ceva, ‎ceea ce nu era adevărat.
‎Era acasă.
‎Tiffanie voia ca Rachel să arate ‎într-un anumit fel.
‎Dacă Rachel nu voia să iasă în oraș,
‎Tiffanie se supăra.
‎Și se certau.
‎Dacă nu se face cum vrea ea,
‎se schimbă, se transformă, ‎devine răutăcioasă.
‎Am fost obsedată de Rachel.
‎O urmăream când zicea că se duce la lucru.
‎O urmăream, ca să văd ‎dacă e într-adevăr la muncă.
‎Erau zile în care mă duceam, ‎iar ea nu era acolo
‎și atunci au apărut ‎acele tendințe spre hărțuire.
‎Cred era vorba de încredere. ‎Nu aveam încredere în ea.
‎Îi verificam telefonul și altele asemenea.
‎Cred că atunci am început ‎să-i hărțuiesc pe alții.
‎Ea voia să mă părăsească, ‎iar eu făceam orice ca să rămână.
‎Dar eram respinsă.
‎Voiam…
‎Sunt răzbunătoare uneori.
‎Când cineva mă rănește, ‎vreau să îi fac și eu rău.
‎Îi dădeam palme când făcea câte ceva ‎care nu-mi convenea.
‎Îi ziceam că e o târfă și altele asemenea.
‎Eram abuzivă și în plan emoțional.
‎OCTOMBRIE 2012
‎DUPĂ CÂTEVA LUNI, ‎AMENINȚĂRILE AU CRESCUT ÎN INTENSITATE.
‎În acea seară, am venit acasă.
‎Când am parcat, ‎am văzut ușa din față deschisă
‎și pe ele două certându-se, ‎dar nu știam de ce.
‎Atunci am văzut-o ieșindu-și din minți.
‎Ne-a amenințat în multe feluri.
‎M-a speriat. Nu voiam să mor! ‎Nu voiam să mor atunci.
‎A doua zi după asta, ‎am obținut ordinul de protecție.
‎Amândouă, și eu, și Rachel, ‎am obținut câte un ordin de protecție.
‎Cât am fost despărțite, ‎am sunat-o întruna.
‎Nu înțelegeam de ce nu mă voia. ‎Adevărul e că nu-mi păsa de nimic.
‎Trebuia să stau departe de ea ‎și n-am făcut-o.
‎Apăream din senin acasă la ea, ‎unde stătea cu mama ei.
‎O urmăream.
‎Apăream pe unde mergea ea ‎ca să-i spun: „Îmi pare rău. Fii cu mine.”
‎Polițiștii mi-au zis ‎să nu merg la ea, dar m-am dus.
‎Încălca întruna ordinul de protecție, ‎venind la noi.
‎Nici nu-i păsa că aveam acel ordin.
‎Nu trebuia să se apropie ‎la mai puțin de 300 de metri de noi,
‎așa că venea acolo și țipa de afară.
‎„Te iubesc!” „Cum poți să-mi faci asta?”
‎Nu deschideam ușa ‎și nici nu vorbeam cu ea.
‎Ea bătea încontinuu.
‎A încercat să intre pe fereastră ‎și ne-a rupt toate plasele.
‎Eram speriată de moarte.
‎Mă temeam că o să-i facă ceva lui Rachel.
‎Pleca până ajungeau polițiștii, desigur.
‎Cât a durat asta?
‎Cel puțin un an.
‎LA 6 OCTOMBRIE 2012, ‎DEKETRICE A FOST ARESTATĂ.
‎DEKETRICE A FOST ACUZATĂ ‎DE MAI MULTE INFRACȚIUNI,
‎INCLUSIV FURT ȘI VIOLENȚĂ.
‎A FOST CONDAMNATĂ LA OPT ANI, ‎ÎN STARE DE LIBERTATE CONDIȚIONATĂ.
‎Nu m-am gândit la consecințe,
‎fiindcă tot ce conta era că o voiam.
‎Cred că am șapte atacuri în cazier.
‎Știam că nu e bine ce fac, ‎dar tot am făcut,
‎fiindcă voiam ‎ca ea să vadă cât de rănită eram.
‎Câteodată mă simt doborâtă
‎de acest sentiment, ‎că nu găsesc dragostea.
‎Orice femeie vrea ‎o anumită stabilitate, un soț…
‎copii, o slujbă bună.
‎Simt…
‎În mintea mea, ‎voiam și eu asta, dar cu o femeie,
‎iar faptul că nu pot avea…
‎mă distruge emoțional, ‎mă tulbură în plan emoțional.
‎Am simțit ‎că nu voi găsi niciodată iubirea.
‎Și…
‎Unii prieteni mi-au spus
‎că trebuie să găsesc iubirea ‎prin Dumnezeu, prin Iisus.
‎ÎN TIMPUL PERIOADEI ‎DE LIBERTATE CONDIȚIONATĂ,
‎DEKETRICE A ADERAT ‎LA O ORGANIZAȚIE MISIONARĂ CREȘTINĂ.
‎Acum câțiva ani, Dee mergea pe aleea asta. ‎Era foarte deprimată.
‎Aveam panou lângă șopronul nostru, ‎pe care scria:
‎„Studiul bibliei, ora 19:00.”
‎Tocmai se rugase cu furie lui Dumnezeu.
‎A zis: „Dă-mi un semn.”
‎A văzut panoul nostru ‎și l-a luat ca pe un semn.
‎A venit pe verandă și a bătut la ușă.
‎I-am deschis, iar ea a zis: ‎„Se studiază Biblia diseară la 19:00?”
‎I-am zis: „Acum, da.”
‎Sunt Steve Long.
‎Am fost pastorul lui Dee câțiva ani.
‎Toată lumea caută cu disperare iubirea.
‎Mulți dintre noi provenim din familii ‎solide sau din medii sociale solide
‎și nu realizăm că avem nevoie de iubire, ‎fiindcă o primim mereu.
‎Dar ea era o fată… Dumnezeule!
‎Avusese o copilărie îngrozitoare
‎și părea să meargă din rău în mai rău.
‎Într-o seară, ne-a sunat ‎pe mine și pe soția mea,
‎fiindcă se gândea să se sinucidă.
‎Ne-am dus la ea,
‎iar ea ne-a înșirat o mulțime de lucruri ‎care i se întâmplaseră.
‎Am plâns și am încercat ‎să-i oferim iubire.
‎Încercăm să ascultăm ‎și să ajutăm cât putem.
‎Cu siguranță, ca slujitor al Domnului,
‎îi îndrept către Iisus, ‎îi fac să spere în Iisus Hristos.
‎Nu i-am vorbit lui Dee ‎despre homosexualitate.
‎Ea ne vorbea întruna de asta.
‎De sexualitatea ei,
‎pe care ea… nu o consideră în regulă.
‎Nu i se pare în regulă.
‎Așadar, noi credem
‎că sexualitatea lui Dee ‎nu era în acord cu Biblia,
‎dar credem că dragostea noastră pentru ea ‎era total în acord cu Biblia.
‎DUPĂ DOI ANI DE LIBERTATE CONDIȚIONATĂ,
‎DEKETRICE NU RECIDIVASE.
‎Doi ani m-am descurcat foarte bine.
‎Am lucrat la o grădiniță.
‎Mă dezvoltam, ‎mergeam la biserică cu credință.
‎Am început să simt iar ceva ‎pentru diverse femei.
‎ÎN ANUL 2017, ‎DEKETRICE A CUNOSCUT-O PE „SARAH”.
‎Am cunoscut-o la un centru comunitar.
‎Nu știam că voi deveni obsedată de ea.
‎Am făcut lucruri nebunești, ‎ca să-i arăt că o iubesc cu adevărat
‎și că voiam să-mi dea o șansă.
‎Îi cumpăram flori.
‎Mergeam la ea acasă, ‎dar nu răspundea la ușă.
‎Lăsam cadourile acolo ‎și mă întorceam după zece minute.
‎Dădeam o tură de cartier ‎și reveneam să văd dacă le-a luat,
‎iar cadourile nu mai erau.
‎În capul meu, îmi ziceam: ‎„Doamne, le-a vrut!”
‎Mă gândeam că, dacă fac toate astea, ‎îmi va da o șansă.
‎Cam asta făceam.
‎Mai sunt și altele, ‎dar unele sunt foarte jenante
‎și nu vreau să le spun.
‎DEKETRICE A ÎNCEPUT ‎SĂ O HĂRȚUIASCĂ PE SARAH ÎN 2017.
‎ÎN ANUL 2018, ‎CAZUL A FOST TRIMIS AUTORITĂȚILOR.
‎Acest caz a ieșit la iveală ‎după un an de hărțuire constantă
‎și urmărire fizică a acestei victime.
‎Dra Jackson și victima ‎vorbiseră doar de câteva ori.
‎Fusese mai mult o pasiune a victimei,
‎neexistând o bază reală ‎pentru o relație între cele două.
‎Sunt caporalul David Hatch, ‎de la poliția din Springfield.
‎Mi s-a alocat cazul drei Jackson.
‎„SARAH” A REFUZAT SĂ PARTICIPE LA FILMĂRI ‎ȘI A CERUT SĂ RĂMÂNĂ ANONIMĂ.
‎Victima a declarat ‎că primise un bilet la reședința ei,
‎urmat de mesaje vocale
‎și cadouri de Crăciun și de Paște.
‎Îi lăsase flori cu numeroase bilete.
‎Chiar și după ce victima s-a mutat, ‎dra Jackson i-a aflat adresa,
‎iar cadourile au continuat să vină.
‎Nu a contat ‎ce i-au spus alții drei Jackson,
‎aceasta își va continua acțiunile,
‎va continua să comunice cu victima.
‎Chiar a intrat într-un bar
‎în care era și victima ‎cu o persoană, o cunoștință.
‎I-a vorbit și a abordat-o.
‎De fapt, o urmărea oriunde se ducea.
‎Am urmărit-o.
‎Voiam…
‎E jenant.
‎Voiam să văd unde era și să o salut. ‎Ca și cum eram acolo întâmplător.
‎Ea zicea: „Nu te apropia de mine.”
‎Când ea n-a vrut să fie cu mine, ‎mi-am pierdut cumpătul.
‎Victima a ajuns în starea ‎în care nu mai credea
‎că e sigur să plece de acasă ‎fără cineva care să o apere.
‎ÎN DATA DE 14 APRILIE 2018,
‎DEKETRICE A MERS CU MAȘINA ‎LA CASA LUI „SARAH”.
‎Era târziu, în jurul orei 19:00.
‎Era întuneric. Îi duceam cadouri.
‎Am sunat la ușă, dar n-a răspuns.
‎M-am dus la mașină și i-am scris un mesaj, ‎dar nu răspundea la telefon.
‎Când am văzut un bărbat în casa ei, ‎fără un motiv anume, mi-am luat binoclul.
‎M-am uitat, dar era întuneric.
‎Nu voiam să fac rău nimănui, ‎mă gândeam doar: „Cine o fi tipul ăsta?”
‎ÎN TIMP CE DEKETRICE ERA LÂNGĂ CASĂ, ‎POLIȚIA A AJUNS ACOLO.
‎Victima sunase la 911, ‎spunând că suspecta, dra Jackson,
‎era lângă casa ei
‎și că se temea ‎că dra Jackson voia să-i intre în casă.
‎DEKETRICE A FOST ARESTATĂ ‎ȘI ACUZATĂ DE HĂRȚUIRE.
‎Dra Jackson n-ar fi încetat ‎să hărțuiască sau să urmărească victima
‎dacă poliția nu ar fi intervenit ‎și nu ar fi investigat cazul.
‎Văzând istoricul drei Jackson
‎și rapoartele ‎de la poliția din Springfield,
‎aș spune că dacă nu intervenea poliția,
‎exista o mare probabilitate ‎ca ea să treacă de la bilete de dragoste
‎la amenințări ‎și la posibile vătămări corporale.
‎ÎN OCTOMBRIE 2018,
‎DEKETRICE A FOST GĂSITĂ VINOVATĂ ‎DE HĂRȚUIREA LUI „SARAH”
‎ȘI A FOST CONDAMNATĂ ‎LA PATRU ANI DE ÎNCHISOARE
‎Când am ajuns la închisoare, ‎negam realitatea.
‎Cu cât stau mai mult aici, ‎cu atât îmi dau seama că o hărțuiam.
‎Când mă voi întoarce acasă, ‎mă tem că poate întâmpla iar.
‎NOIEMBRIE 2021
‎DUPĂ EXECUTAREA ‎A MAI MULT DE JUMĂTATE DIN PEDEAPSĂ,
‎LUI DEKETRICE I S-A SPUS ‎CĂ VA ELIBERATĂ CONDIȚIONAT.
‎Vreau…
‎să nu mai fac asta.
‎Nu vreau să mai fac asta. ‎Nu e distractiv pentru mine
‎să plâng ‎și să mă întreb de ce nu sunt dorită.
‎Nu e deloc distractiv.
‎Simt că în acești doi ani, ‎n-am luat în serios timpul petrecut aici.
‎Am flirtat și am interacționat cu femei,
‎în loc să profit de timpul acesta ‎ca să-mi vindec inima și sufletul.
‎Acum iau medicamente ‎contra gândurilor obsesive.
‎Uneori nu funcționează. ‎Au început să-mi placă femeile de aici.
‎Nu știu…
‎Ca să nu se mai întâmple, ‎o să stau între oameni evlavioși.
‎Cred că trebuie să mă predau lui Dumnezeu, ‎să mă căiesc și…
‎să-mi iau crucea și să-L urmez.
‎N-am nevoie de iubire. ‎Mă iubesc eu destul.
‎Am reușit timp de doi ani. ‎N-am căutat o relație.
‎Am realizat acum, ‎uitându-mă înapoi, că m-am descurcat.
‎Dar nu știu ‎dacă se va întâmpla din nou sau nu.
‎Nimeni nu cunoaște viitorul ‎și nimeni nu știe ce se va întâmpla.
‎Persoana eliberată condiționat ‎trebuie să facă anumite lucruri.
‎Unul e să nu recidiveze.
‎În cazul hărțuirii, ‎procentul de recidivă ajunge la 50%.
‎Uneori, se recidivează după doar o zi.
‎Sunt Will Worsham.
‎Am fost procuror-asistent ‎în Greene, Missouri.
‎Acum sunt judecător municipal ‎și lucrez ca avocat privat.
‎CA AVOCAT PENAL, WILL WORSHAM A EXAMINAT ‎RATA DE RECIDIVĂ ÎN CAZUL HĂRȚUIRII
‎ȘI A ANALIZAT ȘI CAZUL LUI DEKETRICE.
‎Borderoul acesta se referă ‎la perioada 2012-2018
‎și ne arată un istoric bogat ‎de încălcări ale condițiilor de eliberare.
‎Iar tiparul se repetă ‎în acest interval de șase ani.
‎Indiferent de durata pedepsei, ‎tiparul comportamental se păstrează.
‎CA PARTE A ANALIZEI CAZULUI LUI DEKETRICE,
‎WILL WORSHAM VA CITI SCRISORI ‎SCRISE DE ACEASTA CĂTRE TRIBUNAL.
‎La 18 iulie, ‎îi scrie din închisoare judecătorului.
‎Spune: „Sunt rebelă. ‎Mintea mea e dezordonată.
‎Sunt un copil abuzat, ‎fără încredere în autorități.
‎Recunosc că am probleme de atașament, ‎mă agăț de oameni, am obsesii.
‎Voi merge la terapie și la biserică, ‎voi lucra în comunitate.
‎Mă tem că nu mă voi schimba. ‎Am nevoie de ajutor.”
‎E cea mai sinceră când spune: ‎„Mă tem că nu mă voi schimba.
‎Am nevoie de ajutor.” ‎Sună bine într-o scrisoare.
‎Dar e evident un lucru: are nevoie ‎de asistență pentru sănătatea mintală.
‎Are nevoie de un program ‎în care să-i ajustăm
‎modul de gândire ‎și percepția oamenilor.
‎Dificultatea e ‎să găsim resurse pentru asta.
‎Să nu uităm că e o persoană
‎care a fost în sistem toată viața.
‎A crescut în plasament.
‎Sistemul i-a fost mereu părinte, ‎în toate aceste situații.
‎N-a avut ocazia ‎să aibă o relație cu un părinte.
‎Probabil că nu știe cum să o facă.
‎În multe feluri, sistemul a dezamăgit-o
‎și continuă oarecum să-o dezamăgească.
‎Mă îngrijorează viitorul ei.
‎Nu sunt sigur că va avea la dispoziție ‎serviciile de care are nevoie.
‎Grupurile bisericești ‎îi vor oferi iertare.
‎Dar va avea nevoie de un profesionist ‎care să-i stea alături
‎și să-i schimbe modul de gândire.
‎VIZITATORI
‎DACĂ AȘTEPTAȚI UN DEȚINUT, ‎PARCAȚI ȘI RĂMÂNEȚI ÎN VEHICUL.
‎- Bună! ‎- Bună!
‎Cum te simți?
‎Încântată, neliniștită.
‎Mă simt liberă în interior și în exterior. ‎Mă simt recunoscătoare.
‎Ai grijă la cap.
‎Fericită.
‎LA 30 NOIEMBRIE 2021, ‎DUPĂ TREI ANI DE ÎNCHISOARE,
‎DEKETRICE A FOST ELIBERATĂ CONDIȚIONAT.
‎Pune-ți centura.
‎ÎNCĂLCAREA CONDIȚIILOR DE ELIBERARE
‎O POATE READUCE PE DEKETRICE ‎LA ÎNCHISOARE.
‎O să începem. Căutați…
‎- Versetele trei și patru. ‎- Ne putem ruga întâi?
‎Da. Sigur putem.
‎Doamne, ne rugăm ‎ca și această mică rugăciune
‎să ne fie de folos,
‎și să fii glorificat în numele lui Iisus…
‎A mai încercat să se schimbe.
‎Dar sunt mult mai încrezător acum, ‎fiindcă pare plină de modestie.
‎Pare foarte umilă acum.
‎Sincer, vreau să-l caut pe Dumnezeu.
‎Cu cât mai mult citesc Biblia, ‎simt că am o relație cu El.
‎Cred că totul va fi bine ‎și că el are controlul. Știe ce face.
‎Dee iubește, iar asta i-a schimbat viața.
‎E îndrăgostită de Iisus. ‎Vrea să-L mulțumească.
‎Așa că totul, comportamentul ei,
‎este guvernat de această nouă iubire.
‎Am realizat că, dacă fac cum vreau eu, ‎totul se duce de râpă.
‎Când fac lucrurile în felul Lui, ‎totul iese bine.
‎Trebuie să-mi amintesc ‎să nu am probleme cu legea
‎ci doar să-I ascult învățăturile.
‎Să nu fiu sclava păcatului,
‎ci să-L ascult ‎și să renunț la tot pentru El.
‎DECEMBRIE 2021
‎Vreau să nu mai ajung la închisoare.
‎N-o să mai fiu obsedată ‎de nimeni niciodată.
‎Vreau să o iau încet, zi cu zi.
‎LA O LUNĂ DUPĂ ELIBERARE,
‎DEKETRICE RESPECTASE TERMENII ‎ELIBERĂRII CONDIȚIONATE.
‎N-o să mai merg pe căi greșite. ‎I-am evitat pe vechii prieteni.
‎Am evitat alcoolul.
‎Și am evitat femeile.
‎A fost mai bine
‎să mă ocup de mine ‎și să mă pun pe picioare.
‎Am serviciu.
‎Sunt ospătăriță la Mexican Villa.
‎Totul merge conform planului.
‎Mereu am simțit că-mi lipsește ceva, ‎fiindcă n-am primit atenție.
‎Primeam atenție doar când greșeam.
‎Cred că am găsit ceea ce îmi lipsea.
‎A fost mereu în inima mea. ‎L-am găsit pe Iisus.
‎E un păcat să fii gay.
‎Dar știi că obsesiile tale ‎și sexualitatea ta sunt lucruri diferite?
‎Și că nu e nimic în neregulă cu a fi gay?
‎Eu nu cred că e greșit, ‎dar Dumnezeu așa zice.
‎Și nu contează ce cred eu. ‎Contează ce crede Dumnezeu.
‎Și…
‎mi-ar plăcea să mă mărit cu o femeie,
‎dar Dumnezeu nu vrea asta ‎și trebuie să mă supun voinței lui.
‎DUPĂ ȘASE LUNI
‎ÎN CIUDA ÎNCĂLCĂRII TERMENILOR ELIBERĂRII ‎PRIN CONDUCERE ÎN STARE DE EBRIETATE,
‎DEKETRICE A RĂMAS ÎN LIBERATE.
‎A PĂRĂSIT GRUPUL RELIGIOS
‎ȘI ARE ACUM O NOUĂ RELAȚIE ‎CU O ALTĂ FEMEIE.
‎Subtitrarea: Dan Ilioiu